**Եվրոպական բիզնես ասոցիացիա Հայաստան** (**ԵՎԲԱ Հայաստան**) (անգլ.՝ European Business Association Armenia), Եվրոպական բիզնես ասոցիացիայի հայկական մասնաճյուղ։ Հիմնադրվել է 2015 թվականի հոկտեմբերին Հայաստանում՝ Եվրոպական միության պատվիրակության աջակցությամբ։ Ներկայացնում է ԵՄ բիզնես շահերը Հայաստանում և ձգտում է զարգացնել արդար, բաց և արդյունավետ հարաբերություններ եվրոպական բիզնեսների և Հայաստանի կառավարության միջև։

Պատմություն
-----------

ԵՎԲԱ Հայաստանը ստեղծվել է 2015 թվականի հոկտեմբերին, Հայաստանում՝ Եվրոպական միության պատվիրակության և հունական, իտալական, ֆրանսիական և բրիտանական ընկերությունների աջակցությամբ։ 2019 թվականից նախագահում է Լևոն Իսրայելյանը։ ԵՎԲԱ Հայաստանը սերտ հարաբերություններ է պահպանում Հայաստանում ԵՄ տարբեր դեսպանատների հետ՝ որպես երկկողմ հարաբերությունների և տնտեսական փոխգործակցության զարգացման միջոց։ Հայաստանում ԵՄ դեսպան Անդրեա Վիկտորինը հայտարարել է, որ ԵՎԲԱ-ի գործունեությունը շահավետ է բիզնեսի կառավարման փորձը ԵՄ չափանիշներին համապատասխանեցնելու համար՝ որպես երկխոսության և առևտրի դյուրացման, օտարերկրյա ներդրումների ներգրավման և Հայաստան-ԵՄ Համապարփակ և ընդլայնված գործընկերության համաձայնագրի իրականացմանն աջակցելու հարթակ։

2017 թվականի փետրվարի 22-ին Հայաստանում ԵՄ նախկին դեսպան Պյոտր Սվիտալսկին բարձր է գնահատել ԵՎԲԱ Հայաստանի ջանքերը և հայտարարել է, որ Եվրոպական միությունը և եվրոպական գործարար համայնքը պատրաստ են զարգացնել և խորացնել հետագա համագործակցությունը Հայաստանի հետ։

2018 թվականի հունիսի 7-ին ԵՎԲԱ Հայաստանի ներկայացուցիչները հանդիպել են Հայաստանի Հանրապետության նախագահ Արմեն Սարգսյանի հետ։ Կողմերը քննարկել են Հայաստանում եվրոպական բիզնեսի ընդլայնման ու զարգացման հարցերը։

Նպատակներ
---------

ԵՎԲԱ Հայաստանի հիմնական նպատակներն են աջակցել Հայաստանում եվրոպական բիզնեսներին, նպաստել Հայաստանի և Եվրամիության միջև ինտեգրմանը և համագործակցությանը, բարելավել բիզնես միջավայրը, խրախուսել օտարերկրյա ներդրումները և աջակցել Հայաստանում տնտեսական բարեփոխումներին։ Կամակերպությունը ձգտում է նվազեցնել բիզնեսի զարգացման խոչընդոտները, բարձրացնել մասնավոր հատվածի մրցունակությունը, բարձրացնել կառավարման թափանցիկությունը, ընդլայնել երկկողմ առևտուրը և հեշտացնել եվրոպական և հայկական բիզնեսների միջև երկխոսությունն ու գործընկերությունը, կազմակերպում է ցանցային միջոցառումներ, միջոցառումներ, սեմինարներ և կոնֆերանսներ Հայաստանում գործող տեղական և ԵՄ բիզնեսների համար։ Պարբերաբար առաջարկներ և առաջարկություններ է ներկայացնում հայ պաշտոնյաներին՝ ուղղված Հայաստանի բիզնես միջավայրի բարելավմանը և տնտեսական զարգացմանը։

Անդամներ
--------

ԵՎԲԱ Հայաստանի անդամներ են՝ Ernst & Young, PwC, KPMG, Deloitte, Mercedes-Benz, Արմսվիսբանկ, Քարֆուր, Hyatt Hotels Corporation, Ramada, Marriott, Philip Morris International և Կոկա-Կոլա ընկերություն։

Տես նաև
-------

* Հայաստան-Եվրոպական Միություն հարաբերություններ
* Եվրոպայի հայերի համագումար
* Հայաստանի տնտեսություն
* Հայաստանի եվրոպական բարեկամներ
* Եվրոպական ինտեգրացիա (հասարակական կազմակերպություն)
* Հայաստանի ընկերությունների ցանկ

Ծանոթագրություններ
------------------

1. ↑  «Support to the European Business Association Armenia | EU4Business»։ *old.eu4business.eu*
2. ↑  LLC Helix Consulting։ «Karen Karapetyan: Government Keen to Cooperate with European Business»։ *www.gov.am*
3. 1 2  «About | European Business Association Armenia»։ April 2, 2016
4. ↑  «EBA Board | European Business Association Armenia»։ April 12, 2016
5. ↑  LLC Helix Consulting։ «Yerevan hosts 2nd European Business Association Summit»։ *www.panorama.am*
6. ↑  «PM: Armenia Government is interested in cooperating with European business»։ February 22, 2017
7. ↑  «Armenian President receives representatives of European Business Association-Armenia»։ *armenpress.am*
8. ↑  Technologies Peyotto։ «Արմեն Սարգսյանն ընդունել է Հայաստանում Եվրոպական բիզնես ասոցիացիայի ներկայացուցիչներին»
9. ↑  «"Are judicial reforms fast and good enough for the needs of the business sector in Armenia?" Round-table conference – EU for Armenia»
10. ↑  «"Europe in Armenia" trade and investment Fair»։ *www.mzv.cz*
11. ↑  «EBA Members»։ *eba.am*

Արտաքին հղումներ
----------------

* European Business Association (Armenia) Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |